gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
છેલ્લા કલાકની બાજીમાં નિફ્ટી ૮૯૦૦ ઉપર સાડાપાંચ મહિનાની ટોચ
You need an iframes capable browser to view this content.
બીએસઈનું માર્કેટકૅપ ૧૧૭.૬૮ લાખ કરોડની વિક્રમી સપાટીએ : વિશાલ ફૅબ્રિક્સ ૧૦૦ના ભાવે ૩ શૅરદીઠ બે શૅરના રાઇટની રેકૉર્ડ ડેટ ૩ માર્ચ : બૅન્ક ઑફ મહારાષ્ટ્ર તગડા વૉલ્યુમમાં ૧૪ ટકા અપ
શૅરબજારનું ચલકચલાણું - અનિલ પટેલ
દિવસનો મોટો ભાગ માઇનસ ઝોનમાં ગાળીને છેલ્લા કલાકના જમ્પમાં સેન્સેક્સ ગઈ કાલે ૧૦૦ પૉઇન્ટની આગેકૂચમાં ર૮૭૬૧ બંધ રહ્યો છે. નિફ્ટી ર૮ પૉઇન્ટ વધીને ૮૯૦૮ નજીક આવ્યો છે. આઠ સપ્ટેમ્બર બાદના સાડાપાંચ મહિનામાં પ્રથમ વાર નિફ્ટીમાં ૮૯નો આંકડો જોવા મYયો છે. સેન્સેક્સ દિવસ દરમ્યાન નીચામાં ર૮પ૯૮ તથા ઉપરમાં ર૮૮૦૧ અને નિફ્ટી નીચામાં ૮૮૬૯ તથા ઉપરમાં ૮૯ર૧ નજીક ગયા હતા. સેન્સેક્સમાં ૩૦માંથી ૧૯ તથા નિફ્ટીના પ૧માંથી ૩૧ શૅર વધીને બંધ હતા. ઍક્સિસ બૅન્ક બીએસઈ ખાતે પાંચ અને એનએસઈ ખાતે પ.૩ ટકાની તેજીમાં મોખરે હતો. ભારતી ગ્રુપના બન્ને શૅર બન્ને બજારમાં ટૉપ લૂઝર્સ હતા. ઉદાર બાયબૅકની અસરમાં આગલા દિવસની તેજી બાદ હેવીવેઇટ ટીસીએસ ૧.૭ ટકા ઘટીને ર૪૬૪ રૂપિયા બંધ હતો. માર્કેટ-બ્રેડ્થ હકારાત્મક રહી છે. બીએસઈ ખાતે માર્કેટકૅપ ગઈ કાલે ૧૧૭.૬૮ લાખ કરોડ રૂપિયાની વિક્રમી સપાટીએ પહોંચ્યું છે. બીએસઈ-પ૦૦ તથા બીએસઈ સ્મૉલકૅપ બેન્ચમાર્ક નવા ઊંચા શિખરે ગયા છે. રિલાયન્સ જીઓના નવા ટૅરિફ પ્લાનની જાહેરાતમાં રિલાયન્સ ઇન્ડસ્ટ્રીઝ સવાયા કામકાજમાં ૧.૪ ટકા વધીને ૧૦૮૮ રૂપિયા બંધ રહ્યો છે.
ઍક્સિસ બૅન્કના રદિયા છતાં બજારમાં
કંઈક રંધાતું હોવાની હવા યથાવત્ છે. કોટક મહિન્દ્ર બૅન્ક ઉપરાંત એચડીએફસી, એચડીએફસી બૅન્ક, આઇસીઆઇસીઆઇ બૅન્ક અને ઇન્ડસઇન્ડ બૅન્કને ઍક્સિસમાં રસ કહેવાય છે.
ઍક્સિસ-કોટક મહિન્દ્ર મર્જ થશે?
ટેલિકૉમ સેક્ટર પછી બૅન્કિંગ ક્ષેત્ર પણ આગામી સમયમાં કન્સોલિડેશનના ટ્રેન્ડમાં હૉટ ફેવરિટ ગણાવાય છે. ઍક્સિસ બૅન્ક અને કોટક મહિન્દ્ર બૅન્ક વચ્ચે મર્જર થવાની હવા છેલ્લા કેટલાક દિવસથી જોરમાં છે. જોકે બન્ને પાર્ટી તરફથી આ વિશે સત્તાવર રીતે રદિયો અપાઈ ચૂક્યો છે, પરંતુ બન્ને વચ્ચે હથવાળો (મતલબ કે સગપણ) થવાની હવા અટકતી નથી. ગઈ કાલે ઍક્સિસ બૅન્કનો શૅર ઉપરમાં પ૦૯ રૂપિયા વટાવી અંતે પ.ર ટકાના ઉછાળામાં પ૦૬ રૂપિયા નજીક બંધ હતો. સામે કોટક મહિન્દ્ર બૅન્ક ૮૦૧ રૂપિયાની ઇન્ટ્રા-ડે હાઈ બાદ ૭૯ર રૂપિયા થઈ નજીવા ઘટાડે ૭૯૭ રૂપિયા હતો. ઍક્સિસ બૅન્કની તેજીથી સેન્સેક્સને ૪પ પૉઇન્ટ મળ્યા હતા. આઇસીઆઇસીઆઇ બૅન્ક, સ્ટેટ બૅન્ક તથા એચડીએફસી બૅન્ક સાધારણથી લઈને એક ટકો વધીને આવતાં એમાં બીજા ૩૬ પૉઇન્ટનો ઉમેરો થયો હતો. બૅન્કેક્સ ૧૦માંથી ૮ શૅરના સુધારામાં એક ટકો તો બૅન્ક નિફ્ટી ૧૨માંથી ૧૧ શૅર પ્લસમાં આવીને ૦.૯ ટકા અપ હતા. પીએસયુ બૅન્ક નિફ્ટીના અડધા ટકા સામે પ્રાઇવેટ બૅન્ક નિફ્ટી એક ટકો ઊંચકાયો હતો. સમગ્ર બૅન્કિંગ સેક્ટરના ૪રમાંથી ૧૦ શૅર ડાઉન હતા. વિજયા બૅન્ક દોઢ ટકાની નરમાઈમાં મોખરે હતો. બૅન્ક ઑફ મહારાષ્ટ્રÿ રોજના પપ૦૦૦ શૅર સામે ૭.૪૧ લાખ શૅરના તગડા કામકાજમાં ૩૯ રૂપિયા નજીક જઈ ૧૪.પ ટકાના જમ્પમાં ૩૭ રૂપિયા ઉપર બંધ હતો.
બૅન્ક એની ૪પ૦-પ૦૦ ખોટ કરતી શાખાઓને મર્જ કરશે એવા અહેવાલ તેજીનું કારણ બન્યા હતા. કૉર્પોરેશન બૅન્ક, યુનિયન બૅન્ક, ઓબીસી, યુનાઇટેડ બૅન્ક, બૅન્ક ઑફ ઇન્ડિયા, કૅનેરા બૅન્ક, જેકે બૅન્ક, યસ બૅન્ક, લક્ષ્મી વિલાસ બૅન્ક જેવી જાતો એકથી ત્રણેક ટકા વધી હતી.
ભારતી ઍરટેલ ૪ ટકા ડાઉન
વોડાફોન-આઇડિયા તથા આર.કૉમ અને તાતા વચ્ચે સંભવિત લગ્નના અહેવાલ બાદ ભારતી ઍરટેલનો માર્ગ કઠિન બનવાની આશંકા પાછળ શૅર ગઈ કાલે અઢી ગણા કામકાજમાં નીચામાં ૩પ૯ થઈને અંતે ચાર ટકાની ખરાબીમાં ૩૬૦ રૂપિયા પ્લસ બંધ હતો. ગ્રુપ-કંપની ભારતી ઇન્ફ્રાટેલ ઘટાડાની ચાલ આગળ ધપાવતાં છ ગણા વૉલ્યુમમાં નીચામાં ર૯૪ રૂપિયા થઈ છેલ્લે સવાચાર ટકાના કડાકામાં ર૯પ રૂપિયા હતો. આઇડિયા સેલ્યુલર ૪૦ પૈસાના નજીવા ઘટાડે ૧૦૮ રૂપિયા હતો. સામે આર.કૉમ બે ટકા, સીએમઆઇ પ.પ ટકા, આઇટીઆઈ ૩.૮ ટકા, વીંધ્ય ટેલિ ૩.૬ ટકા, હિમાચલ ફ્યુચરિસ્ટિક્સ ર.૯ ટકા અપ હતા. ૧પમાંથી ૧૦ શૅર વધવા છતાં હેવીવેઇટ્સની નરમાઈ થકી ગઈ કાલે ટેલિકૉમ ઇન્ડેક્સ ર.૪ ટકા જેવો ઢીલો થયો હતો.
રેડિકો ખૈતાનમાં બકાર્ડીની એન્ટ્રી?
બ્રુઅરી કંપની રેડિકો ખૈતાનમાં બકાર્ડી ઇન્ડિયા ઇક્વિટી સ્ટેક લેવા ઉત્સુક હોવાના અહેવાલ અને કંપની મૅનેજમેન્ટ તરફથી એને અપાયેલા રદિયા વચ્ચે શૅર ગઈ કાલે ચારેક ગણા કામકાજમાં ૧૩૧ રૂપિયાની ઇન્ટ્રા-ડે બૉટમથી ઉપરમાં ૧૪ર રૂપિયા વટાવી છેલ્લે ૧.૭ ટકાના સુધારામાં ૧૩૬ રૂપિયા બંધ રહ્યો છે. બે રૂપિયાની ફેસવૅલ્યુવાળો આ શૅર ૧ નવેમ્બરે ૧પ૧ રૂપિયાના શિખરે ગયો હતો. બુકવૅલ્યુ ૬૮ રૂપિયા જેવી છે. પ્રમોટર્સ પાસે ૪૦.પ ટકા શૅર છે એમાંથી સાડાછ ટકા માલ ગીરવી છે. એફઆઇઆઇના ૧૮.૭ ટકા સહિત કુલ સંસ્થાકીય હોલ્ડિંગ ૩૩.પ ટકા છે. મેઇડન બોનસ-રાઈટની રાહ જોવાઈ રહી છે. પિઅર ગ્રુપમાં ગઈ કાલે ગ્લોબલ સ્પિરિટ્સ પાયોનિયર ડિસ્ટિલરીઝ, જીએમ બ્રુઅરીઝ, યુનાઇટેડ બ્રુઅરીઝ જેવાં કાઉન્ટર એકથી બે ટકા અપ હતાં. યુનાઇટેડ સ્પિરિટ્સ ઉપરમાં ર૪ર૬ થઈ અંતે ૩.ર ટકાની મજબૂતીમાં ર૪૧પ રૂપિયા બંધ હતો. સોમ ડિસ્ટિલરી સવા ટકાની આસપાસ તથા પિનકૉમ સ્પિરિટ દોઢેક ટકાની નજીક નરમ હતા. યુનાઇટેડ સ્પિરિટ્સમાં વિદેશી ડિએગો એકાદ સપ્તાહમાં ઓપન ઑફરની યોજના ફાઇનલ કરશે એવી હવા હતી.
અંબુજા સિમેન્ટ પ્રૉફિટ બુકિંગમાં
સિમેન્ટ ઉદ્યોગની અગ્રણી ખેલાડી અંબુજા સિમેન્ટ્સ દ્વારા ડિસેમ્બર ક્વૉર્ટરમાં કન્સોલિડેટેડ ધોરણે ૮પ ટકાના વૃદ્ધિદરથી ર૦૬ કરોડ રૂપિયા જેવો ચોખ્ખો નફો દર્શાવી વિશ્ર્લેષકોની એકંદર ધારણા કરતાં બહેતર દેખાવ થયો છે. જોકે શૅર પ્રૉફિટ બુકિંગમાં ગઈ કાલે અઢી ગણા કામકાજમાં નીચામાં ર૩ર રૂપિયા થઈ અંતે સાધારણ ઘટીને ર૩૯ રૂપિયા બંધ હતો. ફેસવૅલ્યુ બે રૂપિયા છે. ગ્રુપ કંપની એસીસીનો ભાવ પણ સિમેન્ટ સેક્ટરમાં મોટા ભાગના શૅરમાં સુધારાની ચાલ જળવાઈ રહી હતી. ઉદ્યોગનાં ૪૪માંથી ર૯ કાઉન્ટર વધ્યાં હતાં. આંધþ તથા તેલંગણમાં સિમેન્ટ ઉત્પાદકો દ્વારા ગૂણીદીઠ પાંચથી દસ રૂપિયાના ભાવ વધારાના અહેવાલ પાછળ ઇન્ડિયા સિમેન્ટ્સ પાંચ ગણા કામકાજમાં ૧૭૪ રૂપિયા નજીક નવી ઊંચી સપાટી બતાવી છેલ્લે પ.૮ ટકા ઊંચકાઈને ૧૭ર રૂપિયા રહ્યો હતો. હેડલબર્ગ સિમેન્ટ્સ ૬.પ ટકા, પ્રિઝમ સિમેન્ટ્સ ૩.૬ ટકા, જે. કે. સિમેન્ટ્સ ૧.૮ ટકા, શ્રી સિમેન્ટ્સ બે ટકા, એનસીએલ ઇન્ડસ્ટ્રીઝ ર.૬ ટકા પ્લસ હતા. અલ્ટ્રાટેક સિમેન્ટ્સ ૦.૭ ટકા વધીને ૩૭૭૯ રૂપિયા હતો.
ગેમન ઇન્ડિયા દ્વારા ગેમન ઇન્ફ્રા પ્રોજેક્ટ્સમાંનો ૨૬ ટકા હિસ્સો વેચવાનો નિર્ણય લેવાયો છે. શૅર ગઈ કાલે પોણાચાર ટકા વધીને ૧૩ રૂપિયા બંધ હતો. ફેસવૅલ્યુ બે રૂપિયા છે.
સિમેન્સને નાગપુર મેટ્રો રેલ કૉર્પોરેશન તરફથી સિગ્નલિંગ માટેનો કૉન્ટ્રૅક્ટ મળતાં ભાવ ગઈ કાલે અડધા ટકાથી વધુના સુધારામાં ૧૨૨૩ રૂપિયા હતો. ફેસવૅલ્યુ બે રૂપિયા છે.
હોવ સર્વિસિસમાં સબસિડિયરી તથા અસોસિયેટ્સ કંપનીઓમાં મૂડીરોકાણ સંબંધ્ો કેટલીક ચોક્કસ બાબતોની વિચારણા માટે ર્બોડ-મીટિંગની પૂર્વસંધ્યાએ ભાવ તેર ટકાની તેજીમાં ૧૭૩ રૂપિયા હતો.
કેએસબી પમ્પ્સનો ત્રિમાસિક નેટ પ્રૉફિટ પોણાછ ટકા ઘટીને ૨૩ કરોડ રૂપિયા આવતાં શૅર ગઈ કાલે નીચામાં ૬૦૭ રૂપિયા થયા બાદ ૬૩૨ રૂપિયા થઈ અંતે અઢી ટકા વધીને ૬૨૬ રૂપિયા હતો.
નેસ્લેના વેચાણમાં નોટબંધીથી ૧૦૦ કરોડ રૂપિયાનો ફટકો પડ્યાના અહેવાલ છતાં શૅર ગઈ કાલે ઉપરમાં ૬૪૨૦ થઈ છેલ્લે ૧.૯ ટકા વધીને ૬૩૮૫ રૂપિયા હતો.
મહિન્દ્ર ઍન્ડ મહિન્દ્રની ૧૦૦ ટકા સબસિડિયરી સાંગયોગએ ૧૦ વર્ષમાં પ્રથમ વાર ચોખ્ખો નફો કર્યો છે. શૅર ગઈ કાલે નહીંવત્ ઘટીને ૧૩૧૫ રૂપિયા બંધ હતો.
ટેક્સમાકો રેલ દ્વારા બેલુર એન્જિનિયરિંગ નામની સબસિડિયરીની સ્થાપના કરવામાં આવી છે. શૅર ગઈ કાલે અડધો ટકો ઘટીને ૯૧ રૂપિયા બંધ હતો. ફેસવૅલ્યુ એક રૂપિયો છે.
મૉન્સાન્ટો ઇન્ડિયા રોજના સરેરાશ ૪૨૯ શૅર સામે ગઈ કાલે ૪૩ હજાર શૅરના કામકાજમાં ઉપરમાં ૨૫૪૪ બતાવી છેલ્લે ૭.૭ ટકાની તેજીમાં ૨૪૯૬ રૂપિયા બંધ હતો.
રેમન્ડ લિમિટેડ રોજના સરેરાશ ૨૪,૦૦૦ શૅર સામે ગઈ કાલે ૭.૬ લાખ શૅરના વૉલ્યુમમાં ૫૭૮ નજીક જઈ અંતે ૧૩ ટકાના જમ્પમાં ૫૭૦ રૂપિયા હતો.
જસ્ટ ડાયલ બમણા કામકાજમાં ૫૧૧ની ઇન્ટ્રા-ડે હાઈ બનાવી અંતે પાંચ ટકાની મજબૂતીમાં ૫૦૯ રૂપિયા બંધ હતો.
જેટ ઍરવેઝ ત્રણ ગણા કામકાજમાં ૪૧૫ વટાવી છેલ્લે ૭.૪ ટકાની ચોથા દિવસની આગેકૂચમાં ૪૧૧ રૂપિયા રહ્યો હતો.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.